Pier Angeli

Anna Maria Pierangeli, taiteilijanimeltään Pier Angeli, (19. kesäkuuta 1932 Sardinia, Italia – 10. syyskuuta 1971 Los Angeles, Yhdysvallat) oli italialainen näyttelijä. Hän syntyi Cagliarissa, Sardiniassa, ja aloitti elokuvauransa kotimaassaan, mutta siirtyi sittemmin Yhdysvaltoihin.

Angelin elokuvien joukossa ovat Huomenna on liian myöhäistä (1950), Kolme rakkautta (1953), Intohimon liekki (1954), Salaperäinen Casbah (1956), Vihainen hiljaisuus (1960), Sodoma ja Gomorra (1962) ja Taistelu Ardenneilla (1965). Näyttelijä Marisa Pavan on hänen kaksossisarensa.

Angeli oli naimisissa näyttelijä-laulaja Vic Damonen kanssa vuosina 1954–1959 ja säveltäjä Armando Trovajolin kanssa 1962–1969. Hänellä oli rakkaussuhde myös James Deaniin. Angeli kuoli lääkemyrkytykseen 39-vuotiaana.

Aiheesta muualla 
 
 

Italialaiset näyttelijät
Vuonna 1932 syntyneet
Vuonna 1971 kuolleet